
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 15.07.2026.)
Tiesiskai skaidrībai lūdzam anotācijas 1.3. punkta sadaļā “Pašreizējā situācija” precizēt informāciju par 2020. gada 27. maija līgumu Nr. 01-31 par zemes izmantošanu energoapgādes objekta ierīkošanai un aprobežojuma noteikšanu un tiesiskajām sekām, kas no tā izriet nekustamā īpašuma ieguvējam.

Pamatojums:
Anotācijā norādīts, ka nekustamajam īpašumam zemesgrāmatā ir reģistrēts apgrūtinājums, kura pamats ir 2020. gada 27. maija līgums Nr. 01-31 par zemes izmantošanu energoapgādes objekta ierīkošanai un aprobežojuma noteikšanu, un, ņemot vērā iepriekš minēto, līguma nosacījumi būs saistoši nekustamā īpašuma ieguvējam. Vienlaikus pievienotajā zemesgrāmatas nodalījuma norakstā nav identificējams spēkā esošs ieraksts, kura pamats būtu minētais līgums, un arī pats līgums TA lietai nav pievienots, tādējādi no pievienotajiem dokumentiem nav iespējams pārbaudīt anotācijā ietvertās informācijas un secinājuma par līguma saistošumu ieguvējam pamatojumu. Atbilstoši Ministru kabineta 2021. gada 7. septembra noteikumu Nr. 606 “Ministru kabineta kārtības rullis” 44. punktam, lai apliecinātu projektā regulēto tiesisko attiecību likumību, TA lietai nepieciešams pievienot informāciju un dokumentus, bez kuru esības nav iespējams pieņemt lēmumu pēc būtības.


 
Piedāvātā redakcija
-
	Ņemts vērā
Svītrota anotācijā norādītā informācija par rīkojuma projektā minētajam nekustamajam īpašumam reģistrēto apgrūtinājumu - Noteikti nekustamā īpašu lietošanas tiesību aprobežojumi Energoapgādes objektu aizsargjoslās, energoapgādes komersanta objektu ierīkošanai, pārbūvei, atjaunošanai un ekspluatācijai, ņemot vērā, ka minētajam īpašumam zemesgrāmatā nav reģistrēts šāds apgrūtinājums.

